पाले के असर से चिंता में किसान...
अभी बादल छाए रहने की संभावना
कैथल| शनिवारको न्यूनतम तापमान 4.8 डिग्री सेल्सियस दर्ज किया गया। जबकि अधिकतम तापमान 19.0 डिग्री सेल्सियस रहा। रविवार को आकाश में हल्के बादल छाए रहने की संभावना है। मौसम विभाग ने आगामी 24 घंटों में मौसम में बदलाव होने की संभावना जताई है। शनिवार को आकाश में बादल छाए रहने से दो डिग्री सेल्सियस तापमान बढ़ गया। हवा का वेग 5 किलोमीटर प्रति घंटा रहा। लेकिन लोगों ने ठंड से थोड़ी राहत महसूस की। मौसम विशेषज्ञ डॉ. चंद्रशेखर डागर ने बताया कि फिलहाल मौसम में बदलाव जारी रहेगा। आकाश में हलके बादल छाए रहने की संभावना है। ऐसे में तापमान में थोड़ी बढ़ोतरी हो सकती है। सुबह-शाम ठंड का प्रकोप जारी रहेगा। अगर कुछ बूंदाबांदी हो जाए तो मौसम काफी ठीक हो जाएगा। ऐसे में फलदार पौधों और सब्जियों को भी फायदा होगा।
यमुनानगर | शनिवारको सर्दी से जनजीवन प्रभावित रहा। फसलें मुरझा गई। इससे सरसों की फसल में नुकसान की आशंका हो गई। गेहूं,सरसों सब्जी की फसलों पर पाले की परत जम गई। इससे किसानों की चिंता बढ़ गई। टेही निवासी किसान गुरमेल सिंह, प्रीत नगर निवासी जस्सी दराजपुर निवासी मांगे राम ने बताया कि ओस जमने से नुकसान की पूरी आशंका है। गेहूं की फसल पर ओस जमी देखकर किसान अधिक चिंतित है। किसान का मानना है कि गेहूं की फसल पर ओस जमना अन्य फसलों से ज्यादा नुकसान हो सकता है। ऐसे में गेहूं की फसल पर ओस तापमान में भारी गिरावट के बाद ही जमती है। कृषि विज्ञान केंद्र के वैज्ञानिक बीआर कंबोज के अनुसार फसल पर ओस जमने से नुकसान की आशंका को देखते हुए थाई यूरिया आधा ग्राम प्रति लीटर पानी में घोल बनाकर छिड़काव करें या फिर 8 ग्राम थाई यूरिया 30 ग्राम जिंक सल्फेट को 15 लीटर पानी के घोल में मिलाकर छिड़काव करें। इससे फसल को पाला पड़ने से बचाया जा सकता है।
mag_Deva hin_Deva hin_Deva hin_Deva